Bronse i E-cup for klubblag - Norske Tennisveteraner | Medlemskap Norske Tennisveteraner
Ljan gjorde en kjempeinnsats og ble nr 3 i E-cup for klubblag klasse herrer 60 i Salzburg i Østerrike. På laget spilte Torulv Tjomsland, Tor Norderhaug, Jan Fredrik Kise, Sigbjørn Hemstad og Sverre Uldal.
Det var mange lange og jevne kamper i den sterke varmen som gikk riktig vei. Etter seier over lagene fra Storbritannia, Østerrike og Sveits samt tap for Tyskland var bronsemedaljene sikret. De to tyske lagene besto av innkjøpte spillere fra hele verden og var i en klasse for seg.
Det er E-cup for klubblag i mange klasser både for damer og herrer. Vi oppfordrer flere til å delta. Da vi ikke har landsdekkende lagkamper i Norge er det enkelt å samle interesserte spillere i en klubb og melde seg på.
Her kommer litt mer detaljer fra Sigbjørn Hemstad:
Jan F, Tor og Torulv vant alle 3 singelkamper hver. Jan F og jeg en doublekamp, Tor og Torulv 1 doublekamp og Jan F. og Uldal avgjørende doubelkamp om tredjeplass mot Sveits. Ellers hadde Uldal og jeg en rysare av en double mot det tyske profflaget. Vi ledet 7/6 i avgjørende tie-break. Tapte 10-8. Den ene av motstanderne har vært rangert som nummer fem i verden i vår klasse.
Vi slo det engelske, det østerristiske laget og det sveitsiske laget. To tyske profflag endte først. (Hadde med to amerikanere, spanier og en argentiner).